ליה אדלשטיין-קשת

ליה אדלשטיין-קשת (באנגלית: Leah Edelstein-Keshet) היא פרופסור לביולוגיה באוניברסיטת קולומביה הבריטית בוונקובר.<ref name=":1"></ref> אדלשטיין-קשת התפרסמה בזכות תרומתה לביולוגיה מתמטית ולביופיזיקה. מחקרה עוסק בתחומים רבים כגון: ביולוגיה תאית, ביוכימיה, מודלים מתמטיים בביולוגיה, ואקולוגיה, ומתמקד בתנועת תאים ושלד התא, השפעת אותות בתאים על צורתם ותפקודם, מודלים פיזיולוגים של מחלות, ואגרסיביות בקרב בעלי חיים.<ref name=":0"></ref>

== קורות חיים ==
==== חיים אישיים ====
אדלשטיין-קשת נולדה בישראל למשפחה של הורים אקדמאיים. אביה היה מתמטיקאי ואמה ביולוגית ימית. בילדותה נהגה לעזור לאמה בעבודתה הביולוגית, לדוגמה בהרכבת דגמים של אצות שהיא אספה.<ref name=":1" /> אדלשטיין-קשת עברה עם משפחתה לקנדה כשהייתה בת 12.<ref name=":0" />

==== קריירה ====
עשתה תואר ראשון במתמטיקה באוניברסיטת דלהוסי בהליפקס, נובה סקוטיה. המשיכה לתואר שני והצטרפה לתוכנית מחקר בביולוגיה מתמטית, תחום שעוסק במתמטיקה שימושית ובעיקר בשימושיה בתחום הביולוגי.<ref></ref> לאחר סיום התואר השני היא עברה לישראל. אדלשטיין-קשת עשתה את הדוקטורט שלה במכון ויצמן, בהנחיית לי סגל.<ref name=":2"></ref> לאחר סיום הדוקטורט בשנת 1982, אדלשטיין-קשת עבדה כמרצה באוניברסיטת בראון ובאוניברסיטת דיוק. ב-1989 היא החלה לעבוד באוניברסיטת קולומביה הבריטית בוונקובר, ושם גם קיבלה את הפרופסורה שלה ב-1995.<ref></ref> אדלשטיין-קשת נשארה באוניברסיטת קולמביה הבריטית בתור חוקרת ומרצה במתמטיקה ובביולוגיה מתמטית עד היום. ב-1984 אדלשטיין הצטרפה ל-SIAM , האגודה למתמטיקה תעשייתית ושימושית. בשנים 1995–1997, אדלשטיין-קשת הייתה נשיאת האגודה לביולוגיה מתמטית , האישה הראשונה בתפקיד זה<ref name=":0" />

== מחקר ==
עבודת הדוקטורט של אדלשטיין-קשת עסקה במודלים מתמטיים לחיזוי צורת מושבות עובש.<ref name=":2" /> בתחילת שנות ה-90 חקרה ביחד עם תלמידה לשעבר, אלקס מוגילנר את הסידור העצמי של רשתות החלבון אקטין והשפעתו על תנועת התא. בשנת 2002 הם פרסמו את המודל המתמטי הראשון לארגון העצמי של רשתות אקטין בצד התנועתי של התא. בשנת 2010 אדלשטיין-קשת החלה לחקור את הקשר בין אותות פנימיים בתאים של איקריוטים.<ref name=":0" /> עבודתה של אדלשטיין-קשת עוסקת גם בפיתוח מודל של פיזיולוגיה ומחלות (כמו סוכרת אוטואימונית), והתנהגות ואגרסיביות ביצורים חיים.<ref name=":1" />

== פרסים והוקרה ==
* פרס קריגר-נלסון של החברה המתמטית הקנדית ב-2002<ref name=":3" />
* פרס האגודה הקנדית למתמטיקה יישומית ותעשייתית ב-2016<ref name=":3" />
* פרס ארתור וינפרי של האגודה לביולוגיה מתמטית ב-2021<ref name=":3" />
* של האגודה למתמטיקה תעשייתית ושימושית ב-2022<ref name=":3"></ref>

בנוסף, פרס של החברה לביולוגיה מתמטית נקרא על שמה, פרס ליה אדלשטיין-קשת בהוקרה להיותה הנשיאה הראשונה של הארגון. הפרס ניתן בשתי דרכים: לנשים בתחילת דרכן ולנשים שיש להן כברת דרך בתחום.<ref></ref>

== ספרים ==
<div class="mw-content-ltr">
*Leah Edelstein-Keshet (2017) Differential Calculus for the Life Sciences.
*Lee A Segel and Leah Edelstein-Keshet (2013) A Primer on Mathematical Biology, SIAM.
* Edelstein-Keshet, L (2005; originally 1988) Mathematical Models in Biology, reprinted by SIAM under the "classics" editions.
</div>

== קישורים חיצוניים ==
* 

== הערות שוליים ==

קטגוריה:מתמטיקאיות קנדיות
קטגוריה:ביולוגיות קנדיות
קטגוריה:ישראליות שהיגרו לקנדה
קטגוריה:מתמטיקאיות ישראליות
קטגוריה:ביולוגיות ישראליות
קטגוריה:מדעניות ישראליות
קטגוריה:מדעניות קנדיות
קטגוריה:מדענים יהודים קנדים
קטגוריה:זוכות פרס קריגר-נלסון
קטגוריה:עמיתי SIAM